text: Густонюз Пловдив - Новини | Областният координатор на ГЕРБ-Пловдив област Георги Мараджиев се срещна с представители на ГЕРБ-Садово
  15 Ноември 2018 01:11
  Областният координатор на ГЕРБ-Пловдив област Георги Мараджиев се срещна с представители на ГЕРБ-Садово
  Публикувана 10.10.2018 11:45
  Областният координатор на ГЕРБ-Пловдив област Георги Мараджиев се срещна с представители на ГЕРБ-Садово. Мараджиев беше придружаван от народния представител д-р Христо Грудев, от административния секретар и кмет на Раковски Павел Гуджеров, от областния ръководител на ЖГЕРБ – Евелина Апостолова. Домакин на събранието бе общинският ръководител на ГЕРБ - Садово Георги Буков.
  "Всяка община ни е важна, няма малки, няма големи общини. Ние като управляващи от ГЕРБ има ме лоста и подкрепата на правителството, а всички Вие, членовете на ГЕРБ от 17-те общини сте нашата опорна точка. Заедно можем да променим ситуацията в общините, където няма кметове на ГЕРБ, но трябва много работа, каза Георги Мараджиев в началото на събранието. Той уточни, че добрите резултати ще дойдат, когато всички активно се включат в работата с хората по места. По думите му общинските съветници от ГЕРБ трябва непременно да са там, по селата и да чуват проблемите и да се опитват да помагат. "Искаме да Ви убедим като едни успешни кметове с Павел Гуджеров, че там, където управляват кметове на ГЕРБ, резултатите са много и са видими. Това е така, защото се работи, защото се усвояват средства, защото се защитават проекти, защото чуваме какво ни казват хората", каза още Мараджиев. Според него силата на партията е в младите хора, на които трябва да даде шанс всяка общинска организация. "Нека им дадем шанс да се покажат, да ги включим активно в партийния живот, а не да ги търсим само по избори", бе категоричен Мараджиев. С думите му се съгласи и административният секретар на ГЕРБ – Пловдив област Павел Гуджеров, който каза, че в Раковски именно младите хора са двигателят на промените и новите идеи. Той подчерта, че с уменията и знанията на младежите може да се противопоставим на фалшивите новини, с които ежедневно ни залива БСП. При управлението на ГЕРБ има стабилност и просперитет и това трябва да се обяснява на хората.